pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชัยวุฒิ เข้ม สั่งเร่งปราบลักลอบใช้เน็ตข้ามประเทศผิดกฎหมาย และแก้ปัญหาซิมผี
วันจันทร์ที่ 16 มกราคม 2566
ชัยวุฒิ เข้ม สั่งเร่งปราบลักลอบใช้เน็ตข้ามประเทศผิดกฎหมาย และแก้ปัญหาซิมผี
ชัยวุฒิ เข้ม สั่งเร่งปราบลักลอบใช้เน็ตข้ามประเทศผิดกฎหมาย และแก้ปัญหาซิมผี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) สั่งการให้ติดตามความคืบหน้าปราบอาชญากรรมออนไลน์ เดินหน้าปราบลักลอบใช้เน็ตข้ามประเทศผิดกฎหมาย แก้ปัญหาซิมผี รวมทั้งปราบบัญชีม้า โดยในวันนี้ 16 ม.ค. 66 ได้มอบหมายให้นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ประชุมร่วมกับนายเทพสุ บวรโชติดารา รองเลขาธิการสํานักงาน ปปง. พล.ต.ต. นิเวศน์ อาภาวศิน กองบัญชาการตํารวจสืบสวนสอบสวนอาชญากรรมทางเทคโนโลยี และนายสุทธิศักดิ์ ตันตะโยธิน รองเลขาธิการสํานักงาน กสทช. เพื่อติดตามความคืบหน้าการแก้ไขปัญหาอาชญากรรมออนไลน์ โดยมีความคืบหน้าการดําเนินงาน ดังนี้
1) การแก้ปัญหาซิมผี : โดย กสทช. ได้สั่งการผู้ให้บริการโทรคมนาคมแจ้งเจ้าของซิมโทรศัพท์มายืนยันตัวตนให้ถูกต้อง โดยมีแผนงาน ดังนี้
- กรณีผู้มี 100 ซิมขึ้นไป ประมาณ 8,000 ราย ยืนยันตัวตนภายใน ม.ค. 66
- กรณีผู้มี 30 ซิมขึ้นไป ประมาณ 22,000 ราย ยืนยันตัวตนภายใน มี.ค. 66
- กรณีผู้มี 5 ซิม ขึ้นไป ประมาณ 380,000 ราย ยืนยันตัวตนภายใน มิ.ย. 66
2) การแก้ปัญหาการลักลอบใช้อินเทอร์เน็ตข้ามประเทศผิดกฎหมาย : โดย กสทช. ได้กําชับผู้ให้บริการโทรคมนาคมเข้าตรวจสอบการใช้บริการอินเทอร์เน็ตข้ามประเทศ ไม่ให้มีการนําไปใช้อย่างผิดกฎหมาย และ กสทช. ได้ร่วมกับเจ้าหน้าที่ตามกฎหมายที่เกี่ยวข้องเข้าตรวจสอบและดําเนินการหาจุดที่มีการกระทําความผิดตลอดจนหาตัวผู้กระทําความผิด
3) การแก้ปัญหาบัญชีม้าและบัญชีต้องสงสัยนําไปใช้กระทําผิดกฎหมาย : โดย สํานักงาน ปปง. ได้จัดทําประกาศ หลักเกณฑ์ในการพิจารณากําหนดหรือทบทวนรายชื่อบุคคลที่มีความเสี่ยงสูง ซึ่งควรได้รับการเฝ้าระวังอย่างใกล้ชิดตามกฎกระทรวงการตรวจสอบเพื่อทราบข้อเท็จจริงเกี่ยวกับลูกค้า พ.ศ. 2563 ซึ่งประกาศฉบับนี้ ได้ลงในราชกิจจานุเบกษาเมื่อ 12 ม.ค. 66 นอกจากนี้ สํานักงาน ปปง. ได้แจ้งรายชื่อผู้กระทําผิดกฎหมาย ประมาณ 1,000 รายชื่อ ให้สถาบันการเงิน ซึ่งสถาบันการเงินจะดําเนินมาตรการที่เกี่ยวข้องต่อไป
รัฐมนตรีชัยวุฒิ กล่าวในตอนท้ายว่า “ปัญหาอาชญากรรมออนไลน์ส่งผลกระทบต่อชีวิตและทรัพย์สินของประชาชนเป็นจํานวนมาก ต้องขอขอบคุณความร่วมมือจาก สํานักงาน ปปง. และ สมาคมธนาคาร ในการแก้ปัญหาบัญชีม้า สํานักงาน กสทช. ที่ช่วยเร่งจัดการกับผู้ถือครอง Sim จํานวนมากและยังไม่ลงทะเบียนให้ถูกต้องตามกฎหมาย รวมทั้งการลักลอบใช้อินเทอร์เน็ตข้ามประเทศผิดกฎหมาย และ สํานักงานตํารวจแห่งชาติ ที่เร่งดําเนินคดีต่อผู้ทําความผิด นอกจากนี้ ในส่วนของกระทรวงดิจิทัลฯ อยู่ระหว่างเสนอ (ร่าง) พระราชกําหนดมาตรการป้องกันและปราบปรามอาชญากรรมทางเทคโนโลยี พ.ศ. .... ต่อ ครม. เพื่อเร่งแก้ปัญหาอาชญากรรมออนไลน์ให้เป็นรูปธรรม”
___________________
รัฐบาลไทย-ข่าวทำเนียบรัฐบาล-The cabinet met on January 10, 2023
วันจันทร์ที่ 16 มกราคม 2566
16/01/2566
The cabinet met on January 10, 2023
The cabinet met on January 10, 2023. Some of the resolutions are as follows:
Title: Draft Ministerial Regulation on Excise Tax Rate (No. ...), B.E. ...
The cabinet approved in principle the draft Ministerial Regulation on Excise Tax Rate (No. ...), B.E. ..., as proposed by Ministry of Finance.
Gist
The draft Ministerial Regulation on Excise Tax Rate (No. ...), B.E. ... is a revision to Ministerial Regulation on Excise Tax Rate, B.E. 2560 on excise tax rates for fermented liquor and distilled liquor, the detail of which is as follows:
List of Particulars
Excise Rates
Percentage Per Value
Per volume
Unit
Per unit
- Baht
Fermented Liquors (not for commercial purpose)
1. Beer
2. Wine and Sparkling wine made from grapes
3. Fermented fruit liquor with grapes or grapes wine as component
3.1 No more than 7 degree and and 0.330 liters
3.2 Other than (3.1)
4. Other types not (1),(2) and (3)
รัฐบาลไทย-ข่าวทำเนียบรัฐบาล-​รองนายกฯ พล.อ.ประวิตรฯ คุมเข้มยาเสพติดภาคเหนือ ปลื้มแก้ปัญหาที่ดินทำกินคืบหน้า เน้นย้ำการยืนบนหลักพอเพียง
วันจันทร์ที่ 16 มกราคม 2566
16/01/2566
​รองนายกฯ พล.อ.ประวิตรฯ คุมเข้มยาเสพติดภาคเหนือ ปลื้มแก้ปัญหาที่ดินทํากินคืบหน้า เน้นย้ําการยืนบนหลักพอเพียง
ขยายผลยั่งยืนทั่วถึงทุกภาค
วันนี้ (16 มกราคม 2566) เวลา 09.00 น. พลเอกประวิตร วงษ์สุวรรณ รองนายกรัฐมนตรี พร้อมคณะ เดินทางไปยังจังหวัดพะเยาและลําปาง เพื่อติดตามการขับเคลื่อนที่ดินทํากินและการพัฒนาแหล่งน้ําในพื้นที่ภาคเหนือ โดยมี ผู้ว่าราชการจังหวัดพะเยาและลําปาง รวมทั้งหัวหน้าส่วนราชการที่เกี่ยวข้องให้การต้อนรับ
รองนายกรัฐมนตรีได้รับฟังการบรรยายสรุป ณ ศาลากลาง จังหวัดลําปาง ซึ่งภาพรวมพื้นที่ภาคเหนือ ยังพบปัญหาการแพร่ระบาดของยาเสพติดจากการเป็นศูนย์กลางชุมทางภาคเหนือ และความคืบหน้าขับเคลื่อนแก้ปัญหาที่ดินทํากินให้ประชาชน โดยเฉพาะพื้นที่บุกรุกป่าสงวนและเขตอุทยาน ซึ่งมอบให้ประชาชนสามารถอยู่ร่วมกับป่าได้อย่างเป็นระบบ
รองนายกรัฐมนตรีกล่าวถึงคณะอนุกรรมการนโยบายที่ดินจังหวัดลําปาง (คทช.จังหวัดลําปาง) ว่า พึงพอใจในการแก้ปัญหาที่ดินทํากินตามนโยบายของรัฐบาล ที่มีความคืบหน้าใน 27 พื้นที่ กว่า 58,000 ไร่ รวม 14,366 แปลง สามารถให้ประชาชนทําประโยชน์ในพื้นที่ป่าสงวนและจัดสรรที่ดินให้ประชาชนที่ไม่มีที่ดินทํากินในเขตป่าโดยไม่ได้ถูกต้องตามกฎหมายได้ถึง 14,366 ราย โดยย้ําขอให้ ทส.และส่วนราชการที่เกี่ยวข้อง เข้าไปแก้ปัญหาการตัดไม้ทําลายป่าและฟื้นฟูพื้นที่บุกรุกเดิม และให้เข้าไปส่งเสริมพัฒนาอาชีพประชาชนที่ได้รับการจัดสรรที่ดินทํากินและการเข้าถึงแหล่งทุน ให้สามารถพัฒนาคุณภาพชีวิตบนหลักเศรษฐกิจพอเพียง โดยให้เร่งขยายผลไปยังพื้นที่ต่าง ๆทุกภาคทั่วประเทศ
นอกจากนี้ รองนายกรัฐมนตรีได้เน้นย้ําให้เตรียมการรองรับการแก้ปัญหาหมอกควัน ไฟป่าและ PM 2.5 ในฤดูแล้งที่จะมาถึง โดยกําชับฝ่ายปกครองและส่วนราชการที่เกี่ยวข้อง ให้ความสําคัญกับการแก้ปัญหายาเสพติดในชุมชน โดยเฉพาะรอบสถานศึกษาและสถานประกอบการชุมชน และที่มีกระจายอยู่ตามหมู่บ้านต่าง ๆ โดยให้พิจารณา ขับเคลื่อนความเข้มแข็งกลไกภาคประชาชนและจูงใจการมีส่วนร่วมมากขึ้น ทั้งนี้ขอให้ตํารวจลงพื้นที่กระจายทํางานร่วมกับฝ่ายปกครองต่อเนื่องกันไป โดยให้รับฟังการประเมินผลจากชุมชนเป็นระยะ ๆ ด้วย
รัฐบาลไทย-ข่าวทำเนียบรัฐบาล-เชิญชวนแท็กซี่ ปรับจูนมิเตอร์ พร้อมตรวจรับรอง อัตราค่าโดยสารใหม่ ที่สถานีกลางบางซื่อ (กรุงเทพอภิวัฒน์) 16 ม.ค.- 28 ก.พ.นี้
วันจันทร์ที่ 16 มกราคม 2566
16/01/2566
เชิญชวนแท็กซี่ ปรับจูนมิเตอร์ พร้อมตรวจรับรอง อัตราค่าโดยสารใหม่ ที่สถานีกลางบางซื่อ (กรุงเทพอภิวัฒน์) 16 ม.ค.- 28 ก.พ.นี้
เชิญชวนแท็กซี่ ปรับจูนมิเตอร์ พร้อมตรวจรับรอง อัตราค่าโดยสารใหม่ ที่สถานีกลางบางซื่อ (กรุงเทพอภิวัฒน์) 16 ม.ค.- 28 ก.พ.นี้
เมื่อวันที่ 16 ม.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า กระทรวงคมนาคม โดยกรมการขนส่งทางบก (ขบ.) อํานวยความสะดวกสําหรับผู้ขับรถแท็กซี่ในการปรับจูนมิเตอร์ให้ถูกต้อง ภายหลังมีประกาศปรับอัตราค่าโดยสารรถแท็กซี่ในเขตกรุงเทพมหานคร และได้ลงประกาศในราชกิจจานุเบกษาฯ แล้ว ซึ่งผู้ขับรถแท็กซี่ต้องนํามิเตอร์ไปปรับจูนมาตรค่าโดยสารที่บริษัทผู้จําหน่ายมิเตอร์ให้ถูกต้องตามประกาศฯ จากนั้นจึงนํามิเตอร์ที่ปรับจูนแล้วมาให้เจ้าหน้าที่ตรวจรับรองความถูกต้อง ที่สํานักงานขนส่งกรุงเทพมหานครพื้นที่ 5 ก่อนออกให้บริการประชาชน ตั้งแต่วันที่ 16 ม.ค. - 28 ก.พ.
น.ส.ไตรศุลี กล่าวว่า สําหรับรถแท็กซี่ที่จดทะเบียนในเขต กรุงเทพมหานคร ที่ยังไม่ทําการปรับจูนมิเตอร์ และผ่านการตรวจสอบรับรองความถูกต้อง จะยังไม่สามารถจัดเก็บค่าโดยสารราคาใหม่ได้ โดยกรมการขนส่งทางบก (ขบ.) ได้ร่วมมือกับ 4 บริษัทเอกชน อํานวยความสะดวกให้บริการปรับจูนมิเตอร์ และให้บริการตรวจสอบรับรองความถูกต้องของมิเตอร์ตามที่กฎหมายกําหนด ณ สถานีกลางบางซื่อ (สถานีกลางกรุงเทพอภิวัฒน์) เปิดให้บริการวันจันทร์ - เสาร์ ตั้งแต่เวลา 08.00 - 17.00 น.ระหว่างวันที่ 16 ม.ค. ถึง 28 ก.พ.66 นอกจากนี้ ผู้ขับแท็กซี่ที่ปรับจูนมิเตอร์แล้ว ก็สามารถนํามิเตอร์มารับรองความถูกต้อง ณ สถานีกลางบางซื่อ ได้เช่นกัน
น.ส.ไตรศุลี กล่าวว่า สําหรับการปรับขึ้นอัตราค่าโดยสารรถแท็กซี่ เนื่องจากไม่มีการปรับอัตราค่าโดยสารเป็นเวลานาน ประกอบกับราคาค่าเชื้อเพลิงและค่าครองชีพที่ปรับตัวสูงขึ้น จึงสมควรแก้ไขปรับปรุงประกาศกระทรวงคมนาคมที่เกี่ยวข้องกับการกําหนดอัตราค่าโดยสารรถแท็กซี่ที่จดทะเบียนในเขตกรุงเทพมหานครใหม่ ให้สอดคล้องกับสภาพเศรษฐกิจและสังคมในปัจจุบัน
รัฐบาลไทย-ข่าวทำเนียบรัฐบาล-SME D Bank จัดเต็มร่วมงาน ‘มหกรรมร่วมใจแก้หนี้ฯ’ ครั้งที่ 4 จ.ชลบุรี มอบโปรโมชั่นช่วยครบจบในที่เดียว เติมทุนแถมฟรีบัตรเติมน้ำมัน 5,000 บาท
วันจันทร์ที่ 16 มกราคม 2566
16/01/2566
SME D Bank จัดเต็มร่วมงาน ‘มหกรรมร่วมใจแก้หนี้ฯ’ ครั้งที่ 4 จ.ชลบุรี มอบโปรโมชั่นช่วยครบจบในที่เดียว เติมทุนแถมฟรีบัตรเติมน้ํามัน 5,000 บาท
SME D Bank จัดเต็มเพื่อเอสเอ็มอีไทยให้บริการใน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ณ ศาลาประชาคมเทศบาลเมืองบ้านสวน จังหวัดชลบุรี ระหว่างวันที่ 20-22 มกราคม 2566
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดเต็มเพื่อเอสเอ็มอีไทยให้บริการใน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ณ ศาลาประชาคมเทศบาลเมืองบ้านสวน จังหวัดชลบุรี ระหว่างวันที่ 20-22 มกราคม 2566 ช่วยเหลือผู้ประกอบการเอสเอ็มอีพลิกฟื้นเดินหน้าธุรกิจได้ดีอีกครั้ง ด้วยโปรโมชั่นสุดพิเศษ ได้แก่ 1.จ่ายครบ! จบเร็ว! ปรับเงื่อนไขผ่อนชําระ เช่น พักเงินต้น ลดค่างวด ขยายเวลาผ่อนชําระ แบ่งค่างวดตัดชําระเงินต้นสูงสุด 20% เป็นต้น 2.จ่ายหนี้หมด! ลดทันที! ปรับโครงสร้างหนี้ เช่น ลดอัตราดอกเบี้ย ลดค่างวด ขยายเวลาผ่อนชําระ หากต้องการปิดบัญชี รับสิทธิลดดอกเบี้ยค้างสูงสุด 100% หรือปรับโครงสร้างหนี้ลดสูงสุด 30% เป็นต้น และ 3.เติมทุนใหม่ไปต่อ! ผ่านสินเชื่อ SMEs Re-Start สนับสนุนเอสเอ็มอีทุกกลุ่มธุรกิจ อัตราดอกเบี้ยเริ่มต้น 5.5% ต่อปี วงเงินกู้สูงสุด 5 ล้านบาท ผ่อนนานสูงสุด 12 ปี ปลอดชําระเงินต้นสูงสุด 24 เดือน อีกทั้งจัดแคมเปญพิเศษ เมื่อยื่นกู้สินเชื่อที่ใช้หลักทรัพย์ค้ําประกัน วงเงินตั้งแต่ 5-50 ล้านบาท หากได้รับอนุมัติและทําสัญญาภายในวันที่ 28 ก.พ.66 รับฟรี "บัตรเติมน้ํามัน" มูลค่าสูงสุดถึง 5,000 บาท นอกจากนั้น มีบริการด้าน “การพัฒนา” ผ่านโครงการ “SME D Coach” ช่วยยกระดับธุรกิจ เพิ่มศักยภาพกิจการ ให้คําปรึกษาธุรกิจโดยโค้ชมืออาชีพ ฟรี รวมถึงจําหน่ายทรัพย์ NPA คุณภาพดี ทําเลดี ในราคาที่เข้าถึงง่าย สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-กรมพัฒน์ ชวนชมงาน Skill Expo  ขอนแก่น อัพสกิลแรงงานไทย สู่โลกยุคใหม่ในอนาคต
วันจันทร์ที่ 16 มกราคม 2566
กรมพัฒน์ ชวนชมงาน Skill Expo  ขอนแก่น อัพสกิลแรงงานไทย สู่โลกยุคใหม่ในอนาคต
กรมพัฒนาฝีมือแรงงาน ชวนชมงานมหกรรม Skill Expo Thailand  ที่ขอนแก่น 19 - 22 มกราคม 2566 ณ มหาวิทยาลัยเทคโนโลยีราชมงคลอีสานวิทยาเขตขอนแก่น หวังให้แรงงานตระหนักและพร้อมเรียนรู้เทคโนโลยีสู่โลกแห่งอนาคต
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ปลื้ม “สงกรานต์” อยู่ในบัญชีรายชื่อเบื้องต้น Tentative list ที่ UNESCO
วันเสาร์ที่ 28 มกราคม 2566
28/01/2566
​โฆษกรัฐบาล เผย นายกฯ ปลื้ม “สงกรานต์” อยู่ในบัญชีรายชื่อเบื้องต้น Tentative list ที่ UNESCO
เตรียมพิจารณาขึ้นทะเบียน เป็นมรดกภูมิปัญญาทางวัฒนธรรม ชิ้นที่ 4 ของประเทศไทย
วันนี้ (28 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณ องค์การยูเนสโก (UNESCO) อนุมัติให้ “ประเพณีสงกรานต์” (Songkran in Thailand, traditional Thai New Year festival) เข้าสู่บัญชีรายชื่อเบื้องต้นเพื่อพิจารณาในที่ประชุมในช่วงปลายปี 2566 ให้เป็นมรดกภูมิปัญญาทางวัฒนธรรม (Intangible Cultural Heritage - ICH) ชิ้นที่ 4 ของไทย
โฆษกประจําสํานักนายกรัฐมนตรี กล่าวเพิ่มเติมว่า เป็นที่ภาคภูมิใจของชาวไทยต่อกรณีที่องค์การยูเนสโก (UNESCO) อนุมัติให้ “ประเพณีสงกรานต์” เข้าสู่บัญชีรายชื่อเบื้องต้น Tentative list เพื่อพิจารณาในที่ประชุมซึ่งจะจัดขึ้นในช่วงปลายปี 2566 โดยจะได้กําหนดให้ประเพณีสงกรานต์เป็นมรดกภูมิปัญญาทางวัฒนธรรม (Intangible Cultural Heritage - ICH) ชิ้นที่ 4 ของไทย ต่อจาก โขน (ขึ้นทะเบียนเมื่อปี 2561) นวดไทย (ขึ้นทะเบียนเมื่อปี 2562) และโนรา (ขึ้นทะเบียนในปี 2564)
ทั้งนี้ มรดกภูมิปัญญาทางวัฒนธรรม (Intangible Cultural Heritage - ICH) เป็นหมวดหมู่ในวัฒนธรรมที่จับต้องไม่ได้ หมายถึง การปฏิบัติ การแสดงออก ความรู้ ทักษะ ตลอดจนเครื่องมือ วัตถุ สิ่งประดิษฐ์ และพื้นที่ทางวัฒนธรรม ทั้งนี้ มรดกภูมิปัญญาทางวัฒนธรรมของประเทศไทย ยังมีอีกหลายรายการเตรียมพิจารณาลงทะเบียนกับองค์การ UNESCO
“นายกรัฐมนตรียินดี และภาคภูมิใจเป็นอย่างยิ่งที่ประเพณีสงกรานต์ ประเพณี ซึ่งเป็นขนบธรรมเนียมอันสวยงามของไทย ได้รับพิจารณาให้เป็นมรดกภูมิปัญญาทางวัฒนธรรม สะท้อนว่าทั่วโลกให้ความสําคัญกับประเทศไทย ให้การยอมรับ โดยเห็นถึงคุณค่าและเอกลักษณ์ที่โดดเด่นของวัฒนธรรมไทย พร้อมเชื่อมั่นว่าทุกประเพณี วัฒนธรรมของไทยทรงคุณค่า สามารถต่อยอดความสําเร็จผ่านการสืบสาน พัฒนา สร้างมูลค่าทางเศรษฐกิจได้ในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-เตือนอย่าหลงเชื่อสรรพากรเก๊ หลอกยื่นภาษีประจำปี
วันเสาร์ที่ 28 มกราคม 2566
28/01/2566
เตือนอย่าหลงเชื่อสรรพากรเก๊ หลอกยื่นภาษีประจําปี
เตือนอย่าหลงเชื่อสรรพากรเก๊ หลอกยื่นภาษีประจําปี
วันที่ 28 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้เป็นช่วงเวลาการยื่นแบบแสดงรายการภาษีเงินได้บุคคลธรรมดาสําหรับปีภาษี 2565 (วันที่ 1 มกราคม - 31 มีนาคม 2566) ซึ่งประชาชนสามารถทําการยื่นแบบฯ ผ่านอินเทอร์เน็ตที่เว็บไซด์ www.rd.go.th ได้ สําหรับผู้ที่ได้รับจดหมายแจ้งเตือน หากมีข้อสงสัยสามารถสอบถามเพิ่มเติมกับเจ้าหน้าที่สรรพากรได้ตามเบอร์โทรศัพท์ในหนังสือแจ้งเตือนดังกล่าว หรือ สอบถามข้อเท็จจริงเกี่ยวกับภาษีได้ที่ สายด่วนกรมสรรพากร โทร.1161
อย่างไรก็ตาม ขอเตือนให้ผู้เสียภาษีระมัดระวังกลลวงจากมิจฉาชีพด้วย ซึ่งในปีที่แล้ว พบมีการแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียหายภาษีในกรณีต่างๆ เช่น อ้างว่าจะคืนภาษีให้ อ้างว่าเป็นนี่ภาษีอากรค้างกรมสรรพากร หรือในเรื่องอื่นๆ โดยมีเงื่อนไขให้กดลิ้งค์ปลอมตามที่ส่งให้ทางแอพพลิเคชั่น LINE หรือให้แจ้งรหัสOTP 6 หลัก โดยอ้างว่าจะดําเนินการให้ ซึ่งทางกรมสรรพากรได้แจ้งเตือนให้ผู้เสียภาษีและประชาชนทราบ ว่ากรมฯไม่มีการใช้แอพพลิเคชั่น LINE ในการติดต่อเพื่อให้ผู้เสียภาษีและประชาชนทําธุรกรรมด้านภาษีในทุกกรณี ทั้งการแจ้งคืนภาษีหรือการตรวจสอบการติดตามหนี้ภาษีอากรค้าง
ล่าสุด ทางเจ้าหน้าที่ตํารวจปัองกันอาชญากรรมทางเทคโนโลยี ได้ให้คําแนะนํา ดังนี้
1. กรมสรรพากร ไม่มีนโยบายติดต่อประชาชนทางโทรศัพท์หรือ ส่ง SMS หากมีการติดต่อให้ขอรายละเอียดไว้ และติดต่อสํานักงานสรรพากรด้วยตนเอง
2. ตั้งสติ ตรวจสอบ ให้ดีว่าเป็นกรมสรรพากร หรือเจ้าหน้าที่สรรพากรโดยโทร 1161 เพื่อตรวจสอบ
3. ไม่กดลิงก์ หรือติดตั้งโปรแกรม หรือแอปพลิเคชันที่ผู้อื่นส่งมาให้โดยเด็ดขาด หากต้องการใช้งานให้ติดตั้งผ่าน App Store หรือ Play Store เท่านั้น
4.ไม่ติดตั้งโปรแกรมจากแหล่งที่ไม่น่าเชื่อถือ ไม่กดโฆษณาหรือหน้าต่าง (Pop-up) ปลอมบนเว็บไซต์ที่เข้าเยี่ยมชม เพราะเสี่ยงต่อการฝังหรือติดตั้งมัลแวร์จากมิจฉาชีพโดยไม่รู้ตัว
5.ไม่กดลิงก์ที่ส่งต่อกันมาจากสื่อสังคมออนไลน์ และให้ตรวจสอบทุกครั้งก่อนที่จะติดตั้ง
6.ไม่โอนเงิน หรือทําธุรกรรมใดๆ ผ่านแอปพลิเคชัน ผ่านลิงก์หรือคิวอาร์โค้ด (QR Code) โดยเฉพาะอย่างยิ่งบัญชีธนาคารที่ใช้ชื่อของบุคคลธรรมดา
7.ไม่กรอกข้อมูลส่วนตัว หรือข้อมูลทางการเงินลงในลิงก์หรือแอปพลิเคชันที่เข้ามาในลักษณะดังกล่าวโดยเด็ดขาด
จึงขอย้ําเตือนประชาชน อย่าหลงเชื่อการแอบอ้างเป็นเจ้าหน้าที่สรรพากรโทรหา ส่ง SMS แจ้งให้ประชาชนยื่นแบบหรือให้ชําระภาษีประจําปี เพราะอาจทําให้ท่านได้รับความเสียหายต้องสูญเสียทรัพย์สินได้
รัฐบาลไทย-ข่าวทำเนียบรัฐบาล-กรมทางหลวง ชวนกางเต็นท์ ชมดอกนางพญาเสือโคร่งแบบใกล้ชิด ณ หมวดทางหลวงจอมทอง จังหวัดเชียงใหม่
วันเสาร์ที่ 28 มกราคม 2566
กรมทางหลวง ชวนกางเต็นท์ ชมดอกนางพญาเสือโคร่งแบบใกล้ชิด ณ หมวดทางหลวงจอมทอง จังหวัดเชียงใหม่
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดย สํานักงานทางหลวงที่ 1 โดยแขวงทางหลวงเชียงใหม่ที่ 1 ดําเนินการเตรียมพื้นที่บริเวณสํานักงานหมวดทางหลวงจอมทอง จังหวัดเชียงใหม่ ให้เป็นลานกางเต็นท์บริการนักท่องเที่ยวสําหรับชมความงามดอกพญาเสือโคร่งหรือซากุระเมืองไทย เพื่อเป็นการส่งเสริมการท่องเที่ยวตามแนวเส้นทางหลวง โดยเป็นนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการให้หน่วยงานในสังกัดเตรียมความพร้อมในทุกมิติ เพื่อรองรับการท่องเที่ยว สร้างความเติบโตให้กับเศรษฐกิจของประเทศไทย
ทล. จึงอํานวยความสะดวกแก่ผู้เดินทางด้วยการจัดเตรียมความพร้อมด้านเส้นทางให้มีสภาพดี ทําความสะอาดป้ายเตือน ป้ายแนะนํา เพื่อให้ประชาชนเดินทางได้อย่างสะดวกและปลอดภัย รวมทั้งให้บริการสอบถามข้อมูลทางหลวง จุดจอดพักรถ ศาลานั่งพัก ห้องน้ําสาธารณะ และลานกางเต็นท์ฟรี สําหรับบริการผู้ใช้ทางและนักท่องเที่ยว สามารถรองรับได้ประมาณ 180 - 200 หลัง
ปัจจุบัน ดอกนางพญาเสือโคร่งหรือซากุระเมืองไทยในพื้นที่หมวดทางหลวงจอมทองเริ่มออกดอกบานสะพรั่งแล้ว ประมาณ 80% ทําให้บรรยากาศโดยรวมของพื้นที่ซึ่งแวดล้อมด้วยภูเขา เกิดความสวยงามน่าตื่นตาตื่นใจเป็นอย่างมาก รวมทั้งด้านข้างยังมีลําธารเล็ก ๆ ไหลผ่าน ซึ่งนักท่องเที่ยวสามารถจอดแวะชมวิวทิวทัศน์ที่สวยงามและเก็บภาพความประทับใจขณะที่มาพักได้ สําหรับในช่วงเดือนมกราคม - ต้นเดือนกุมภาพันธ์นี้ เป็นช่วงชมดอกนางพญาเสือโคร่งที่ขึ้นตลอดสองข้างทางหลวง บนทางหลวงหมายเลข 1009 ตอนจอมทอง - ดอยอินทนนท์ ระหว่าง กม.ที่ 30 - กม.ที่ 32
นอกจากนี้ ทล. ขอแนะนําสถานที่ท่องเที่ยวที่โดดเด่นที่สุด คือ อุทยานแห่งชาติดอยอินทนนท์ ซึ่งเป็นจุดสูงสุดแดนสยาม ที่ในช่วงฤดูหนาวจะมีอากาศหนาวเย็นจนเกิดน้ําค้างแข็ง (แม่คะนิ้ง) ทําให้นักท่องเที่ยวเดินทางมาชมเป็นจํานวนมาก
สําหรับเส้นทางที่จะเดินทางมาท่องเที่ยว ณ หมวดทางหลวงจอมทอง เดินทางจากตัวเมืองเชียงใหม่ ประมาณ 1 ชั่วโมง บนทางหลวงหมายเลข 108 แล้วเลี้ยวขวาบริเวณแยกดอยอินทนนท์ ช่วง กม. ที่ 57 เข้าสู่ทางหลวงหมายเลข 1009 ประมาณ กม. ที่ 30+450 ด้านซ้ายทาง ตรงข้ามที่ทําการอุทยานแห่งชาติดอยอินทนนท์ เปิดให้บริการตลอดทั้งปี และเดินทางต่อไปอีก 16 กิโลเมตร จะถึงจุดสูงสุดแดนสยาม
ทล. ขอความร่วมมือประชาชนเดินทางอย่างปลอดภัยและใส่ใจสิ่งแวดล้อม โปรดใช้ความระมัดระวังในการใช้เส้นทาง ปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” เพื่อความสะดวกปลอดภัยของผู้ร่วมทาง หากประชาชนต้องการจองพื้นที่กางเต็นท์ หรือสอบถามสภาพเส้นทาง สภาพการจราจรหรือขอความช่วยเหลือต่าง ๆ สามารถติดต่อได้ที่หมวดทางหลวงจอมทอง โทร 053 286 733 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัด สธ.แจงย้าย ผอ.รพ.จะนะ เป็นการใช้อำนาจของผู้ตรวจฯ ตามแนวทางการมอบอำนาจให้ปฏิบัติราชการแทน
วันเสาร์ที่ 28 มกราคม 2566
ปลัด สธ.แจงย้าย ผอ.รพ.จะนะ เป็นการใช้อํานาจของผู้ตรวจฯ ตามแนวทางการมอบอํานาจให้ปฏิบัติราชการแทน
ปลัดกระทรวงสาธารณสุข แจงกรณีมีคําสั่งย้าย ผอ.รพ.จะนะ ไม่เกี่ยวกับการเมือง เป็นอํานาจของผู้ตรวจราชการกระทรวงสาธารณสุขทุกเขตสุขภาพ ที่ได้รับมอบให้ปฏิบัติราชการแทนปลัดกระทรวง ในการบริหารงานบุคคล สามารถโยกย้ายบุคลากรในเขตสุขภาพได้
ปลัดกระทรวงสาธารณสุข แจงกรณีมีคําสั่งย้าย ผอ.รพ.จะนะ ไม่เกี่ยวกับการเมือง เป็นอํานาจของผู้ตรวจราชการกระทรวงสาธารณสุขทุกเขตสุขภาพ ที่ได้รับมอบให้ปฏิบัติราชการแทนปลัดกระทรวง ในการบริหารงานบุคคล สามารถโยกย้ายบุคลากรในเขตสุขภาพได้
นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีคําสั่งย้าย นพ.สุภัทร ฮาสุวรรณกิจ ผู้อํานวยการโรงพยาบาลจะนะ จังหวัดสงขลา ไปเป็นผู้อํานวยการโรงพยาบาลสะบ้าย้อย จังหวัดสงขลา มีผลตั้งแต่วันที่ 25 มกราคม 2566 ที่ผ่านมา ว่า เรื่องนี้เป็นการดําเนินการไปตามระเบียบและอํานาจการบริหารราชการปกติ ไม่เกี่ยวกับการเมือง โดยมีการมอบอํานาจด้านบริหารงานบุคคลให้ผู้ตรวจราชการกระทรวงสาธารณสุขทุกเขตสุขภาพปฏิบัติราชการแทนปลัดกระทรวงสาธารณสุข ในการโยกย้ายบุคลากรในพื้นที่ และได้มีหนังสือแจ้งระเบียบแนวทางการดําเนินการให้เข้าใจถูกต้องตรงกันทุกเขตสุขภาพ
“ยืนยันว่าไม่ได้มีการแก้ไขหนังสือคําสั่งเพื่อจะย้ายคนเพียงคนเดียว กรณีของนพ.สุภัทร ก็เป็นการพิจารณาของผู้บริหารในพื้นที่ และเป็นการใช้อํานาจในการบริหารของ นพ.สวัสดิ์ อภิวัจนีวงศ์ ผู้ตรวจราชการกระทรวงสาธารณสุขเขตสุขภาพที่ 12 ตามระเบียบและขอบเขตที่ได้รับมอบอํานาจมา” นพ.โอภาสกล่าว
****************************** 28 มกราคม 2566
รัฐบาลไทย-ข่าวทำเนียบรัฐบาล-​รองโฆษกรัฐบาลเผยกลางปีนี้  เชื่อมต่อพื้นที่สะพานมิตรภาพไทย-ลาว แห่งที่ 5 (บึงกาฬ-บอลิคำไซ) เปิดให้บริการต้นปี 67 หวังยกระดับ “บึงกาฬ”เป็นศูนย์กลางด้านการค้าในภูมิภาค
วันเสาร์ที่ 28 มกราคม 2566
28/01/2566
​รองโฆษกรัฐบาลเผยกลางปีนี้  เชื่อมต่อพื้นที่สะพานมิตรภาพไทย-ลาว แห่งที่ 5 (บึงกาฬ-บอลิคําไซ) เปิดให้บริการต้นปี 67 หวังยกระดับ “บึงกาฬ”เป็นศูนย์กลางด้านการค้าในภูมิภาค
​รองโฆษกรัฐบาลเผยกลางปีนี้  เชื่อมต่อพื้นที่สะพานมิตรภาพไทย-ลาว แห่งที่ 5 (บึงกาฬ-บอลิคําไซ) เปิดให้บริการต้นปี 67 หวังยกระดับ “บึงกาฬ”เป็นศูนย์กลางด้านการค้าในภูมิภาค  ชี้ “พล.อ.ประยุทธ์”เน้นสร้างความร่วมมือที่เป็นรูปธรรม ยกระดับคุณภาพชีวิตประชาชน
วันที่ 28 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา ได้เร่งขับเคลื่อนพัฒนาโครงสร้างพื้นฐานด้านการคมนาคมขนส่งของประเทศไทย ทั้ง 4 มิติ คือ บก ราง น้ํา และอากาศ เชื่อมโยงการเดินทางสู่ภูมิภาคอาเซียนอย่างไร้รอยต่อ ส่งเสริมการพัฒนาเศรษฐกิจ สังคม และการท่องเที่ยวในภูมิภาค ยกระดับคุณภาพชีวิตของประชาชนให้สามารถเข้าถึงการเดินทางได้อย่างสะดวก รวดเร็ว และปลอดภัยด้วยระบบการคมนาคมขนส่งที่มีประสิทธิภาพ โดยคณะรัฐมนตรี เมื่อวันที่ 4 มิ.ย.2562 มีมติอนุมัติโครงการก่อสร้างสะพานมิตรภาพไทย-ลาวแห่งที่ 5 (บึงกาฬ-บอลิคําไซ) มูลค่าการลงทุน 3,930 ล้านบาท โดยรัฐบาลไทยใช้งบประมาณลงทุน 2,630 ล้านบาท ส่วน สปป.ลาวใช้เงินกู้จากสํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) หรือเนด้า วงเงินลงทุน 1,300 ล้านบาท รวมเงินลงทุนก่อสร้าง ระยะทางรวม 16.18 กิโลเมตร แยกเป็นงานก่อสร้างฝั่งไทย 12 กิโลเมตร และฝั่งลาว 2.8 กิโลเมตร
น.ส.ทิพานัน กล่าวว่า สําหรับสะพานมิตรภาพไทย-ลาวแห่งที่ 5 ปัจจุบันมีความคืบหน้าในการก่อสร้างเร็วกว่ากําหนดเกิน 60 % แล้ว โดยพล.อ.ประยุทธ์ และนายพันคํา วิพาวัน นายกรัฐมนตรีแห่งสาธารณรัฐประชาธิปไตยประชาชนลาว ร่วมเป็นประธานพิธีวางศิลาฤกษ์โครงการฯ ไปเมื่อวันที่ 28 ตุลาคม 2565 ที่ผ่านมา ที่พล.อ.ประยุทธ์ ได้กําชับให้หน่วยงานที่เกี่ยวข้องดําเนินการให้เป็นไปตามแผนงานที่กําหนดไว้ คาดว่าจะเชื่อมต่อพื้นที่สะพานได้ประมาณกลางปี 2566 และเปิดให้บริการได้ประมาณต้นปี 2567 เมื่อเปิดให้บริการจะช่วยยกระดับให้ จ.บึงกาฬ กลายเป็นศูนย์กลางด้านการค้า ในภูมิภาค เพิ่มศักยภาพในการขนส่ง เดินทางสะดวกและประหยัดเวลามากยิ่งขึ้น ดึงดูดการค้าการลงทุนและส่งเสริมการท่องเที่ยว
รองโฆษกประจําสํานักนายกรัฐมนตรี กล่าวว่า เส้นทางแห่งนี้จะเป็นเส้นทางเชื่อมต่อระหว่างสามประเทศ คือ ไทย สปป. ลาว และเวียดนามที่สั้นที่สุดในระยะทางเพียง 150 กิโลเมตร โดยผ่านสะพานและทางหลวงแห่งชาติลาว หมายเลข 8 ทั้งยังช่วยส่งเสริมการขนส่งพัฒนาเศรษฐกิจการค้าสู้ฝั่งตะวันออกที่ทะเลจีนใต้ตามกรอบการพัฒนาความร่วมมือทางเศรษฐกิจในอนุภูมิภาคลุ่มแม่น้ําโขง (Greater Mekong Subregion : GMS) ที่เป็นความร่วมมือของ 6 ประเทศ คือ ไทย พม่า ลาว กัมพูชา เวียดนาม และจีน (ยูนนาน)และช่วยสนับสนุนการส่งออกสินค้าระหว่าง 2 ประเทศได้อย่างรวดเร็วและสะดวกยิ่งขึ้น
“พล.อ.ประยุทธ์เน้นเสริมสร้างความร่วมมือที่เป็นรูปธรรม สร้างความมั่นคงให้เศรษฐกิจ เพื่อยกระดับคุณภาพชีวิตของพี่น้องประชาชนทั้งสองประเทศและภูมิภาค อย่างยั่งยืน”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนช่วงอากาศเปลี่ยนแปลง 28-31 ม.ค. อุณหภูมิจะลดลงอีก 2-4 องศาฯ แนะดูแลสุขภาพ-ระวังอันตรายจากอัคคีภัยที่อาจเกิดจากสภาพอากาศแห้ง
วันเสาร์ที่ 28 มกราคม 2566
28/01/2566
โฆษกรัฐบาลเผย นายกฯ ห่วงใยประชาชนช่วงอากาศเปลี่ยนแปลง 28-31 ม.ค. อุณหภูมิจะลดลงอีก 2-4 องศาฯ แนะดูแลสุขภาพ-ระวังอันตรายจากอัคคีภัยที่อาจเกิดจากสภาพอากาศแห้ง
โฆษกรัฐบาลเผย นายกฯ ห่วงใยประชาชนช่วงอากาศเปลี่ยนแปลง 28-31 ม.ค. อุณหภูมิจะลดลงอีก 2-4 องศาฯ แนะดูแลสุขภาพ-ระวังอันตรายจากอัคคีภัยที่อาจเกิดจากสภาพอากาศแห้ง
วันที่ 28 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ช่วงนี้ประเทศไทยมีสภาพอากาศที่เปลี่ยนแปลงในหลายพื้นที่ทั้งอากาศหนาวเย็นลงตอนเช้าในพื้นที่ตอนบน และฝนตกหนักในพื้นที่ภาคใต้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนในพื้นที่ดังกล่าว โดยจากรายงานลักษณะอากาศทั่วไปของกรมอุตุนิยมวิทยาพบว่า ในช่วงวันที่ 28-31 มกราคม 2566 บริเวณความกดอากาศสูงหรือมวลอากาศเย็นกําลังแรงอีกระลอกหนึ่งจากประเทศจีนจะแผ่เสริมลงมาปกคลุมประเทศไทยตอนบนและทะเลจีนใต้ ซึ่งทําให้ประเทศไทยตอนบนมีอากาศหนาวเย็นลง กับมีลมแรง และอุณหภูมิจะลดลงอีก 2-4 องศาเซลเซียส และในช่วงระหว่างวันที่ 27-31 มกราคม 2566 มรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกําลังแรงขึ้น ส่งผลทําให้บริเวณภาคใต้ตอนล่างมีฝนเพิ่มขึ้น และมีฝนตกหนักบางแห่ง คลื่นลมบริเวณอ่าวไทยและทะเลอันดามันมีกําลังแรงขึ้น ดังนั้น จึงขอให้ประชาชนที่อาศัยอยู่บริเวณชายฝั่งภาคใต้ฝั่งตะวันออกระวังอันตรายจากคลื่นที่ซัดเข้าหาฝั่ง ขณะที่ชาวเรือบริเวณอ่าวไทยและทะเลอันดามันควรเพิ่มความระมัดระวังในการเดินเรือ และหลีกเลี่ยงการเดินเรือในบริเวณที่มีฝนฟ้าคะนอง รวมทั้งประชาชนบริเวณภาคใต้ตอนล่าง ขอให้ระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม
นายอนุชาฯ กล่าวว่า นายกรัฐมนตรีขอให้ผู้ว่าราชการจังหวัดในพื้นที่และหน่วยงานที่เกี่ยวข้องติดตามสภาพอากาศและสถานการณ์น้ําอย่างต่อเนื่อง เพื่อเตรียมความพร้อมรับมือทุกด้าน ทั้งการเตรียมแผนรับสถานการณ์น้ําหลาก ความพร้อมบุคลากร เครื่องจักรเครื่องมือ ระบบสื่อสารสํารอง เพื่อบูรณาการความพร้อมให้ความช่วยเหลือได้ทันที ตลอดจนประชาสัมพันธ์สถานการณ์น้ําและแจ้งเตือนล่วงหน้า ให้ประชาชนที่คาดว่าจะได้รับผลกระทบได้รับทราบข้อมูลที่ถูกต้องชัดเจน เพื่อเตรียมพร้อมในการอพยพได้ทันท่วงทีหากเกิดสถานการณ์ขึ้น
“ในส่วนของพื้นที่ที่ยังคงมีอากาศเย็นถึงหนาวในภาคเหนือและภาคตะวันออกเฉียงเหนือ รวมทั้งภาคกลาง กรุงเทพมหานครและปริมณฑล และภาคตะวันออก ที่มีอากาศเย็นในตอนเช้า ขอให้ประชาชนดูแลรักษาสุขภาพให้แข็งแรง เพื่อไม่ให้เกิดการเจ็บป่วยเนื่องจากสภาพอากาศที่เปลี่ยนแปลง รวมทั้งระวังอันตรายจากอัคคีภัยที่อาจเกิดขึ้นเนื่องจากสภาพอากาศแห้งในระยะนี้ รวมไปถึงควรสวมหน้ากากอนามัย หรือหน้ากากผ้าเมื่อต้องเข้าไปทํากิจกรรมหรือรวมกลุ่มคนจํานวนมากและที่แออัด หมั่นล้างมือด้วยสบู่หรือเจลแอลกอฮอล์ เพื่อป้องกันการติดเชื้อจากโควิด-19 แม้สถานการณ์ในไทยคลี่คลายแล้ว ตลอดจนการเข้ารับวัคซีนเข็มป้องกันโควิด-19 เข็มกระตุ้น เพื่อลดอาการรุนแรงและการเสียชีวิตหากติดเชื้อ และให้อยู่ร่วมกับโควิด-19 อย่างปลอดภัยป้องกันไม่ให้เกิดการกลับมาแพร่ระบาดซ้ําอีก” นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวงแรงงาน เร่งปั้นกำลังแรงงานคุณภาพด้านการท่องเที่ยวป้อนตลาดแรงงานกว่า 7,000 อัตรา
วันเสาร์ที่ 28 มกราคม 2566
กระทรวงแรงงาน เร่งปั้นกําลังแรงงานคุณภาพด้านการท่องเที่ยวป้อนตลาดแรงงานกว่า 7,000 อัตรา
กระทรวงแรงงาน โดยกรมพัฒนาฝีมือแรงงาน เร่งขับเคลื่อนการพัฒนากําลังแรงงานคุณภาพ (Smart Worker) ด้านการท่องเที่ยวและบริการ ประเดิมเปิดฝึกสัปดาห์หน้า 10 จังหวัดความต้องการแรงงานสูงสุด ป้อนตลาดแรงงานกว่า 7,000 อัตรา
รัฐบาลไทย-ข่าวทำเนียบรัฐบาล-"อนุทิน" ย้ำ อสม.โคราช ช่วยคัดกรองสุขภาพผู้สูงวัยให้ครบ 100% สู่เป้าหมาย 10 ล้านคนทั่วประเทศ
วันเสาร์ที่ 28 มกราคม 2566
"อนุทิน" ย้ํา อสม.โคราช ช่วยคัดกรองสุขภาพผู้สูงวัยให้ครบ 100% สู่เป้าหมาย 10 ล้านคนทั่วประเทศ
รมว.สธ. มอบนโยบายของขวัญปีใหม่ 2566 “ปีแห่งสุขภาพสูงวัยไทย” แก่ อสม. จังหวัดนครราชสีมา มอบหมายให้ช่วยเจ้าหน้าที่สาธารณสุขคัดกรองสุขภาพผู้สูงอายุให้ครบ 100% มุ่งสู่เป้าหมาย 10 ล้านคนทั่วประเทศ
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายของขวัญปีใหม่2566“ปีแห่งสุขภาพสูงวัยไทย” แก่ อสม. จังหวัดนครราชสีมา มอบหมายให้ช่วยเจ้าหน้าที่สาธารณสุขคัดกรองสุขภาพผู้สูงอายุให้ครบ100%มุ่งสู่เป้าหมาย10ล้านคนทั่วประเทศ เพื่อผู้สูงอายุไทยมีสุขภาพดี แข็งแรงสมวัย ครอบครัวมีความสุข
วันนี้ (28มกราคม2566)ที่ โรงเรียนห้วยแถลงพิทยาคม จ.นครราชสีมา นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข มอบนโยบาย ของขวัญปีใหม่2566“ปีแห่งสุขภาพสูงวัยไทย”แก่ อสม. จ.นครราชสีมา ประมาณ1,000คน พร้อมมอบของขวัญปีใหม่ ได้แก่ แว่นสายตา ผ้าอ้อมผู้ใหญ่ ฟันปลอม แก่ตัวแทนผู้สูงอายุที่มาร่วมงาน
นายอนุทินกล่าวว่า อสม. ถือเป็นหมอคนที่1ในการดูแลสุขภาพประชาชน ซึ่งสถานการณ์โควิด19ที่ผ่านมาอสม. สามารถปฏิบัติหน้าที่ได้เป็นอย่างดี จนทําให้ระบบสาธารณสุขไทยเป็นที่ยอมรับจากนานาชาติ สําหรับปี2566นี้ประเทศไทยได้เข้าสู่สังคมสูงอายุอย่างสมบูรณ์ จึงขอให้ อสม. ร่วมกับเจ้าหน้าที่สาธารณสุขคัดกรองสุขภาพผู้สูงอายุให้ครบ100%เพื่อนําไปสู่เป้าหมาย10ล้านคนทั่วประเทศ ตามนโยบายของกระทรวงสาธารณสุข และนําส่งข้อมูลสุขภาพเข้าระบบเพื่อให้กระทรวงสาธารณสุขสามารถดูแลสุขภาพผู้สูงอายุได้อย่างมีประสิทธิภาพ แข็งแรงเหมาะสมกับวัย มีคุณภาพชีวิตที่ดี ช่วยให้ครอบครัวมีความสุข นอกจากนี้ ขอให้ช่วยขับเคลื่อนงานสําคัญของรัฐบาล คือการป้องกันแก้ไขปัญหายาเสพติดให้หมดไป โดยช่วยสอดส่องดูแล เฝ้าระวังยาเสพติดทุกชนิดในชุมชน และร่วมในการติดตามผู้ผ่านการบําบัดฟื้นฟูยาเสพติด เน้นการช่วยเหลือในด้านสุขภาพภายหลังการหยุดใช้ยาเสพติด คอยดูแล สอดส่อง และส่งเสริมความเป็นอยู่ของผู้ผ่านการบําบัด เพื่อป้องกันไม่ให้กลับไปยุ่งเกี่ยวกับยาเสพติดอีก
นายอนุทินกล่าวต่อว่า สําหรับเรื่องค่าตอบแทนของ อสม. ในปีงบประมาณ2567 (ตั้งแต่เดือนกันยายน2566เป็นต้นไป) กระทรวงสาธารณสุขได้บรรจุค่าตอบแทน อสม. คนละ2,000บาท ต่อเดือน ในคําของบประมาณรายจ่ายของกระทรวงสาธารณสุขแล้ว เพื่อช่วยทําให้เกิดความมั่นคงและมีประสิทธิภาพในการดูแลสุขภาพประชาชนมากขึ้น โดยจะมีการเสนอเรื่องให้กับหน่วยงานที่เกี่ยวข้องเพื่อพิจารณาต่อไปตามขั้นตอน
****************************** 28 มกราคม 2566
รัฐบาลไทย-ข่าวทำเนียบรัฐบาล-รมว. ชัยวุฒิ ตรวจเยี่ยมปิ่นฟ้าฟาร์ม ต้นแบบสมาร์ทฟาร์ม
วันเสาร์ที่ 28 มกราคม 2566
รมว. ชัยวุฒิ ตรวจเยี่ยมปิ่นฟ้าฟาร์ม ต้นแบบสมาร์ทฟาร์ม
รมว. ชัยวุฒิ ตรวจเยี่ยมปิ่นฟ้าฟาร์ม ต้นแบบสมาร์ทฟาร์ม
วันนี้(28มกราคม66)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ตรวจเยี่ยมพื้นที่ปิ่นฟ้าฟาร์มจังหวัดปทุมธานี ซึ่งเป็นโครงการสมาร์ทฟาร์มที่สนับสนุนโดยสํานักงานส่งเสริมเศรษฐกิจดิจิทัลหรือดีป้าโดยให้เงินสนับสนุนส่วนหนึ่งร่วมกับวิสาหกิจชุมชนหรือกลุ่มเกษตรกรในการทําสมาร์ทฟาร์มด้วยการนําเทคโนโลยีดิจิทัลมาใช้ในการทําการเกษตร
ทั้งนี้ปิ่นฟ้าฟาร์มมีการนําโดรนบินฉีดพ่นยาฉีดปุ๋ยและฉีดสารเคมีต่างๆ ใช้ในพื้นที่เกษตรเพื่อประหยัดค่าใช้จ่ายและความปลอดภัยให้กับเกษตรกรซึ่งทางกระทรวงดีอีเอสได้ส่งเสริมให้เกษตรกรหันมาใช้โดรนมากยิ่งขึ้นภายใต้โครงการ“คนละครึ่ง”คือเกษตรกรออกเงินครึ่งหนึ่ง เงินที่เหลือทางดีอีเอสโดยกองทุนดีอีสนับสนุนเพื่อให้ประชากรได้ซื้อในราคาพิเศษเพื่อจะได้เอาไปใช้พัฒนาการทําการเกษตรให้ทันสมัยมีประสิทธิภาพมากขึ้น
สําหรับปิ่นฟ้าฟาร์มถือเป็นต้นแบบของสมาร์ทฟาร์มจังหวัดปทุมธานีซึ่งถือเป็นการทําการเกษตรเชิงท่องเที่ยว
_______________
รัฐบาลไทย-ข่าวทำเนียบรัฐบาล-​​Songkran festival included in tentative list for UNESCO's consideration as intangible cultural heritage
วันเสาร์ที่ 28 มกราคม 2566
28/01/2566
​​Songkran festival included in tentative list for UNESCO's consideration as intangible cultural heritage
​​Songkran festival included in tentative list for UNESCO's consideration as intangible cultural heritage
PJanuary 28, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha thanked UNESCO for approving the inclusion of "Songkran in Thailand, traditional Thai New Year festival" in the tentative list to be considered as Thailand's 4th intangible cultural heritage, after Khon (masked dance drama), Nuad Thai (traditional Thai massage), and Nora (dance drama in southern Thailand), which have been inscribed in 2018, 2019, and 2021 respetively. The consideration will take place at UNESCO's meeting toward the end of this year.
An intangible cultural heritage (ICH) is a practice, representation, expression, knowledge or skill, as well as artifacts and cultural property, considered by UNESCO to be part of a place's cultural heritage. There are also Thailand's other elements awaiting to be included in UNESCO's tentative list for intangible cultural heritages.
The Prime Minister is very pleased and proud over UNESCO's decision, which demonstrates global recognition of Thailand's cultural identities and values. According to the Government Spokesperson, Thai culture and tradition can all be taken forward for economic value added.
รัฐบาลไทย-ข่าวทำเนียบรัฐบาล-​Deputy PM (Anutin Charnvirakul) to attend World Economic Forum and witness signing of MOU on Genomics Cooperation
วันอังคารที่ 17 มกราคม 2566
​Deputy PM (Anutin Charnvirakul) to attend World Economic Forum and witness signing of MOU on Genomics Cooperation
​Deputy PM (Anutin Charnvirakul) to attend World Economic Forum and witness signing of MOU on Genomics Cooperation
January 16, 2023, Deputy Government Spokesperson Traisuree Taisaranakul disclosed that Deputy Prime Minister and Minister of Public Health Anutin Charnvirakul is scheduled to lead the Thai delegation of Ministry of Public Health to attend the World Economic Forum (WEF) in Davos Klosters, the Swiss Confederation, and witness the signing of a Memorandum of Understanding on Genomics Cooperation in London, United Kingdom.
World Economic Forum (WEF), which is held during January 16-20, 2023 under theme: "Cooperation in a Fragmented World", will be attended by leaders of government, ministers of finance, trade ministers, ministers of foreign affairs, central bank governors, business sector representatives, and international organizations from all over the world. Apart from the Deputy Prime Minister and the delegation, Thailand will also be represented by Minister of Finance Arkhom Termpittayapaisith.
The Deputy Prime Minister and delegation will attend 2 sessions during January 17 and 18. At the session “Health Systems Transformation”, global cooperation among both public and private sectors on sustainable healthcare system will be discussed, whereas at the session “The Pulling Power of ASEAN”, the Deputy Prime Minister will exchange view with other participants on ASEAN’s role in the midst of intense geoeconomic competition and its contribution to global stability, prosperity, and regional cooperation.
The Deputy Prime Minister will also meet with national leaders to discuss “How to Restart Global Cooperation” in response to such global challenges as climate change, weakened economy, and food and energy crisis, and meet with a number of national representatives and business executives. He will, then, travel to London to witness the signing of a Memorandum of Understanding on Genomics Cooperation between Genomics Thailand and Genomics England, and explore future medical, R&D, and universal healthcare cooperation with UK’s concerned agencies.
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาภูเก็ตตรวจสอบกรณีเรือใบชื่อ มาร์โคโปโล หายจากจุดจอดเรือในอ่าวหาน จังหวัดภูเก็ต
วันอังคารที่ 17 มกราคม 2566
สํานักงานเจ้าท่าภูมิภาคสาขาภูเก็ตตรวจสอบกรณีเรือใบชื่อ มาร์โคโปโล หายจากจุดจอดเรือในอ่าวหาน จังหวัดภูเก็ต
...
สํานักงานเจ้าท่าภูมิภาคสาขาภูเก็ตตรวจสอบกรณีเรือใบชื่อ มาร์โคโปโล หายจากจุดจอดเรือในอ่าวหาน จังหวัดภูเก็ต
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า (จท.) ดูแลความปลอดภัยทางน้ํา รวมทั้งควบคุม กํากับ และอํานวยความปลอดภัยให้กับประชาชน จท. รายงานผลการดําเนินงาน กรณีเรือใบชื่อ มาร์โคโปโล หายไปจากจุดจอดเรือในอ่าวหาน จังหวัดภูเก็ต ดังนี้
เมื่อวันที่ 28 ธันวาคม 2565 สํานักงานเจ้าท่าภูมิภาคสาขาภูเก็ตได้รับแจ้งจาก Mr. Marco Ceferin สัญชาติเยอรมันว่า เรือใบชื่อ มาร์โคโปโล ได้หายไปจากจุดจอดเรือในอ่าวหาน จังหวัดภูเก็ต ซึ่งได้แจ้งความและลงบันทึกประจําวันไว้ที่สถานีตํารวจภูธรฉลอง และสถานีตํารวจภูธรฉลองได้มีหนังสือที่ 0023 (ภก.).6/9115 ลงวันที่ 30 ธันวาคม 2565 เพื่อประชาสัมพันธ์ให้กลุ่มเรือในเครือข่ายพื้นที่จังหวัดภูเก็ตและพื้นที่ใกล้เคียงรับทราบและช่วยตรวจสอบ หากตรวจพบให้แจ้งให้ทราบทันที
เมื่อวันที่ 13 มกราคม 2566 เวลาประมาณ 08.00 น. สํานักงานเจ้าท่าภูมิภาคสาขาภูเก็ตได้รับแจ้งจากนางสาวณัฐธิดา เนียมนาค ผู้จัดการเรือประมงชื่อ ส.ลาภชลลดา 32 หมายเลขทะเบียน 428500882 ซึ่งได้รับแจ้งจากนายชายธง วงษ์ปิ่น ผู้ควบคุมเรือดังกล่าวว่า พบเรือใบสองท้องลอยลําอยู่บริเวณใกล้กับอาณาเขตน่านน้ําของประเทศอินโดนีเซีย มีลักษณะลอยตามกระแสน้ําซึ่งมีความผิดปกติ ทั้งนี้ นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า ได้สั่งการให้สํานักงานเจ้าท่าภูมิภาคสาขาภูเก็ตเร่งตรวจสอบ และนําเรือลําดังกล่าวกลับเข้าฝั่งทันที เพื่อลดการกีดขวางการจราจรทางน้ํา
สํานักงานเจ้าท่าภูมิภาคสาขาภูเก็ตได้ประสานให้ผู้ควบคุมเรือประมง ส.ลาภชลลดา 32 เข้าตรวจสอบเรือใบลําดังกล่าว และผูกโยงไว้เพื่อไม่ให้ลอยลําออกไปนอกอาณาเขตประเทศไทย เบื้องต้นพบเอกสารทะเบียนเรือ ชื่อ มาร์โคโปโล หมายเลขทะเบียน 645100980 ขนาด 24.04 ตันกรอส ไม่มีผู้ควบคุมเรือและคนอยู่บนเรือ จึงได้แจ้งให้ลากเรือลําดังกล่าวกลับเข้าฝั่ง พร้อมทั้งแจ้งไปยังผู้ว่าราชการจังหวัดภูเก็ต ศร.ชล.ภาค 3 และหน่วยงานที่เกี่ยวข้อง เพื่อพิจารณาดําเนินการในส่วนที่เกี่ยวข้อง
สํานักงานเจ้าท่าภูมิภาคสาขาภูเก็ตได้แจ้งให้เจ้าของเรือใบทราบแล้ว ขณะนี้อยู่ระหว่างการประสานกับเรือ ส.ลาภชลลดา 32 เพื่อเข้ารับเรือต่อไป
หากพบเห็นความไม่ปลอดภัยทางน้ํา หรือได้รับความเดือดร้อน สามารถแจ้งได้ที่ สายด่วน จท. โทร. 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-บีโอไอหารือร่วมกับสมาคมแผ่นวงจรพิมพ์ไทย
วันอังคารที่ 17 มกราคม 2566
บีโอไอหารือร่วมกับสมาคมแผ่นวงจรพิมพ์ไทย
บีโอไอหารือร่วมกับสมาคมแผ่นวงจรพิมพ์ไทย
บีโอไอหารือร่วมกับสมาคมแผ่นวงจรพิมพ์ไทย
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือบีโอไอ (กลาง) พร้อมด้วย นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (ที่ 3 จากซ้าย) ร่วมหารือกับสมาคมแผ่นวงจรพิมพ์ไทย (Thailand Printed Circuit Association: THPCA) เรื่องแนวทางการส่งเสริมการลงทุนและการพัฒนาบุคลากรในอุตสาหกรรมแผ่นวงจรพิมพ์ การจัดตั้งศูนย์ฝึกอบรมบุคลากรในอุตสาหกรรมแผ่นวงจรพิมพ์ รวมถึงความร่วมมือระหว่างบีโอไอและสมาคมฯ เช่น การสนับสนุนแผนจัดงาน Conference ระดับนานาชาติ ในด้านแผ่นวงจรพิมพ์ในปี 2567 โดยมีนายพิธาน องค์โฆษิต นายกสมาคมฯ นายชานนท์ ตุลาบดี รองนายกสมาคมฯ นายเสวก ประกิจฤทธานนท์ เลขานุการสมาคมฯ และสมาชิกสมาคมฯ เข้าร่วม ณ สํานักงานบีโอไอ ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-กรมการขนส่งทางบก เปิดเผยตัวเลขวันที่ 16 มกราคม 2566 มีผู้ขับรถแท็กซี่นำมิเตอร์มาปรับจูน ณ สถานีกลางกรุงเทพอภิวัฒน์ ประมาณ 2,000 คัน
วันอังคารที่ 17 มกราคม 2566
กรมการขนส่งทางบก เปิดเผยตัวเลขวันที่ 16 มกราคม 2566 มีผู้ขับรถแท็กซี่นํามิเตอร์มาปรับจูน ณ สถานีกลางกรุงเทพอภิวัฒน์ ประมาณ 2,000 คัน
...
กรมการขนส่งทางบก เปิดเผยตัวเลขวันที่ 16 มกราคม 2566 มีผู้ขับรถแท็กซี่นํามิเตอร์มาปรับจูน ณ สถานีกลางกรุงเทพอภิวัฒน์ ประมาณ 2,000 คัน
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้ร่วมมือกับ 4 บริษัทเอกชน ได้แก่ บริษัท เพาเวอร์เมติค จํากัด (ยี่ห้อ Printax, ROYAL) บริษัท ซันไทมิเตอร์ จํากัด (ยี่ห้อมิเตอร์ 3TM) บริษัท จีพีเอสไทยสตาร์ จํากัด (ยี่ห้อ G-TAX) และบริษัท ทีเอชที โปรเกรส จํากัด (ยี่ห้อ PROFITTO) ในการอํานวยความสะดวกสําหรับผู้ขับรถแท็กซี่ปรับจูนมิเตอร์ตามอัตราค่าโดยสารใหม่ ณ สถานีกลางกรุงเทพอภิวัฒน์ โดยในวันที่ 16 มกราคม 2566 มียอดผู้ขับรถแท็กซี่ที่นํามิเตอร์ของ 4 บริษัทดังกล่าว มาปรับจูนประมาณ 2,000 คัน ซึ่งเป็นไปตามที่คาดการณ์ไว้ว่า ณ สถานีกลางกรุงเทพอภิวัฒน์ จะสามารถดําเนินการได้ 2,000 - 3,000 คันต่อวัน สําหรับปัญหาที่พบเนื่องจากเป็นวันแรกของการปรับจูนมิเตอร์ มีผู้ขับรถแท็กซี่มาใช้บริการจํานวนมาก ทําให้เกิดการแออัดในบางจุดให้บริการ และมีการรอคิวนานในขั้นตอนซีลตะกั่ว จึงได้สั่งการให้ปรับผังการบริการแยกกลุ่มให้กระจายตัวอย่างเหมาะสมไม่เกิดการแออัด และเพิ่มเครื่องซีลตะกั่วรองรับกับจํานวนผู้มาใช้บริการ ปัจจุบันปัญหาต่าง ๆ ได้รับการปรับปรุงคลี่คลายแล้ว ทั้งนี้ ผู้ขับรถแท็กซี่ที่ใช้มิเตอร์ของ 4 บริษัทดังกล่าวยังสามารถนํามิเตอร์มาปรับจูนได้ตั้งแต่วันนี้จนถึงวันที่ 28 กุมภาพันธ์ 2566 ในวันจันทร์ - วันเสาร์ ตั้งแต่เวลา 08.00 - 17.00 น.
รองอธิบดีกรมการขนส่งทางบก กล่าวเพิ่มเติมว่า ขั้นตอนสําหรับผู้สนใจนํามิเตอร์มาปรับจูน ณ สถานีกลางกรุงเทพอภิวัฒน์ ให้ผู้ขับรถแท็กซี่นํามิเตอร์พร้อมสําเนาคู่มือจดทะเบียนรถ หลังจากนั้นให้มารับบัตรคิวตรงบริเวณประตูทางเข้าหมายเลข 2 และเมื่อทําการปรับจูนมิเตอร์แล้วจะมีอัตราค่าปรับจูนมิเตอร์อยู่ที่ 300 - 350 บาทจากบริษัทมิเตอร์ และเจ้าหน้าที่จาก ขบ. จะตรวจสอบมิเตอร์ หากการปรับจูนมิเตอร์ถูกต้องตามประกาศของกระทรวงคมนาคม จะทําการซีลตะกั่วที่ตัวมิเตอร์เพื่อรับรองความถูกต้อง ทั้งนี้ ขบ. ได้เตรียมจัดเจ้าหน้าที่และเพิ่มเครื่องซีลตะกั่วจาก 4 เครื่อง เป็น 6 เครื่อง เพื่อเพิ่มประสิทธิภาพและความรวดเร็วในการให้บริการ โดยคาดการณ์ว่าจะมีผู้ขับรถแท็กซี่นํามิเตอร์มาปรับจูน ณ สถานีกลางกรุงเทพอภิวัฒน์ รวมทั้งหมดประมาณ 72,000 คัน สําหรับผู้ขับรถแท็กซี่ที่ใช้มิเตอร์จากบริษัทอื่น ๆ นอกเหนือจาก 4 บริษัทดังกล่าว หรือกรณีแท็กซี่ของสหกรณ์หรือกลุ่มนิติบุคคลที่มีจํานวนมากสามารถรวมกลุ่มกันไปดําเนินการกับบริษัทที่ปรับจูนมิเตอร์ที่มีให้บริการกว่า 10 บริษัท และนํามิเตอร์ที่ปรับจูนแล้วมารับรองความถูกต้องที่สํานักงานขนส่งกรุงเทพมหานครพื้นที่ 5 ส่วนตรวจสภาพรถ งานตรวจสภาพรถรับจ้างและรถอื่น อาคาร 4
อย่างไรก็ตามหลังจากที่แท็กซี่ได้ปรับขึ้นค่าโดยสารใหม่ครั้งนี้คาดว่าจะทําให้คนขับรถแท็กซี่มีรายได้เพิ่มประมาณ 180 บาทต่อคันต่อวัน และขอเน้นย้ําให้ผู้ขับรถแท็กซี่ต้องพัฒนาคุณภาพในการให้บริการประชาชน ไม่ปฏิเสธผู้โดยสาร หรือไม่ฉวยโอกาสเอาเปรียบผู้ใช้บริการในการเก็บค่าโดยสารเกินจากมิเตอร์ รวมถึงให้ปฏิบัติตามกฎหมายว่าด้วยรถยนต์และกฎหมายว่าด้วยการจราจรทางบกอย่างเคร่งครัดด้วย
รัฐบาลไทย-ข่าวทำเนียบรัฐบาล-ครม. เห็นชอบกำหนดสินค้าควบคุม ปี 2566 จำนวน 5 รายการ
วันอังคารที่ 17 มกราคม 2566
17/01/2566
ครม. เห็นชอบกําหนดสินค้าควบคุม ปี 2566 จํานวน 5 รายการ
ครม. เห็นชอบกําหนดสินค้าควบคุม ปี 2566 จํานวน 5 รายการ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (17 มกราคม 2566) เห็นชอบกําหนดสินค้าควบคุม ปี 2566 จํานวน 5 รายการ ได้แก่ หน้ากากอนามัย ใยสังเคราะห์เพื่อใช้ในการผลิตหน้ากากอนามัย ผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสําหรับมือ เศษกระดาษและกระดาษที่กลับนํามาใช้ได้อีก และไก่เนื้อไก่ ซึ่งเป็นตามมติคณะกรรมการกลางว่าด้วยราคาสินค้าและบริการ ครั้งที่ 1/2566 เมื่อวันพุธที่ 11 มกราคม 2566 ที่ผ่านมา
เนื่องจากสถานการณ์การแพร่ระบาดของโรคติดเชื้อไวรัสโควิด -19 ยังมีการแพร่ระบาดอย่างต่อเนื่อง จึงกําหนดให้ หน้ากากอนามัย ใยสังเคราะห์ (Polypropylene (Spunbond) เพื่อใช้ในการผลิตหน้ากากอนามัย และผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสําหรับมือ เป็นสินค้าควบคุม เพื่อกํากับดูแล ติดตามผลิตภัณฑ์ที่เกี่ยวกับการป้องกันการแพร่ระบาดของโรค ติดเชื้อไวรัสโควิด-19 ได้อย่างมีประสิทธิภาพเพียงพอ และราคาอยู่ในเกณฑ์ที่เหมาะสม รวมทั้งเพื่อกํากับ ดูแลปริมาณและราคารับซื้อเศษกระดาษและกระดาษที่กลับนํามาใช้ได้อีกให้อยู่ในเกณฑ์ที่เหมาะสมและเป็นธรรม ขณะที่ไก่ เนื้อไก่ ซึ่งเป็นแหล่งโปรตีนที่สําคัญต่อการบริโภคของประชาชน ให้เป็นสินค้าควบคุม เพื่อกํากับ ดูแล ติดตามปริมาณไก่และเนื้อไก่มีอย่างเพียงพอ และราคาอยู่ในเกณฑ์ที่เหมาะสมและเป็นธรรมต่อประชาชนผู้บริโภค ด้วย
ทั้งนี้ ประกาศคณะกรรมการกลางว่าด้วยราคาสินค้าและบริการ ฉบับที่ 5 พ.ศ. 2565 เรื่องกําหนดสินค้าควบคุมเพิ่มเติม จะสิ้นสุดการบังคับใช้ในวันที่ 24 มกราคม 2566 นี้ จึงมีความจําเป็นต้องออกประกาศใหม่และนําประกาศราชกิจจานุเบกษาก่อนวันสิ้นสุดผลการบังคับใช้ เพื่อให้เกิดความต่อเนื่อง
รัฐบาลไทย-ข่าวทำเนียบรัฐบาล-ครม.อนุมัติ 6.2 พันลบ. สร้างอ่างเก็บน้ำ “น้ำกิ” จ.น่าน เพิ่มพื้นที่ชลประทาน 3.55 หมื่นไร่ ช่วยประชาชนกว่า 6 พันครัวเรือน
วันอังคารที่ 17 มกราคม 2566
17/01/2566
ครม.อนุมัติ 6.2 พันลบ. สร้างอ่างเก็บน้ํา “น้ํากิ” จ.น่าน เพิ่มพื้นที่ชลประทาน 3.55 หมื่นไร่ ช่วยประชาชนกว่า 6 พันครัวเรือน
ครม.อนุมัติ 6.2 พันลบ. สร้างอ่างเก็บน้ํา “น้ํากิ” จ.น่าน เพิ่มพื้นที่ชลประทาน 3.55 หมื่นไร่ ช่วยประชาชนกว่า 6 พันครัวเรือน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 มกราคม 2566 ว่า ครม.อนุมัติให้กระทรวงเกษตรและสหกรณ์ โดยกรมชลประทานดําเนินโครงการอ่างเก็บน้ํา “น้ํากิ” จังหวัดน่าน วงเงินงบประมาณ 6,200 ล้านบาท ระยะเวลาดําเนินโครงการ 7 ปี (ปีงบประมาณ 2567-2573) โดยมีวัตถุประสงค์เพื่อกักเก็บน้ําไว้ใช้ในการเพาะปลูกและอุปโภคบริโภคของประชาชนในฤดูแล้ง ช่วยบรรเทาปัญหาอุทกภัยในฤดูฝน รวมถึงสามารถเป็นแหล่งท่องเที่ยวและขยายพันธุ์ปลาน้ําจืดได้
โครงการอ่างเก็บน้ํา “น้ํากิ” จังหวัดน่าน ตั้งอยู่ในบริเวณบ้านวังผา หมูที่ 2 ตําบลผาทอง อําเภอท่าวังผา จังหวัดน่าน มีพื้นที่รวม 1,733 ไร่ 84 ตารางวา พื้นที่โครงการตั้งอยู่ในเขตป่าสงวนแห่งชาติน้ํายาวและป่าน้ําสวด ซึ่งคณะกรรมการพิจารณาการใช้ประโยชน์ในเขตป่าสงวนแห่งชาติ มีมติเห็นชอบให้กรมชลประทานใช้พื้นที่ดังกล่าวแล้ว และกรมชลประทานได้ดําเนินการรับฟังความเห็นของประชาชนในพื้นที่ พร้อมเสนอรายงานการประเมินผลกระทบสิ่งแวดล้อม (EIA) โครงการพัฒนาแหล่งน้ําเรียบร้อยแล้ว โครงการนี้ เป็นการก่อสร้างเขื่อนชนิดหินถมแกนดินเหนียว ความจุ 52.31 ล้านลูกบาศก์เมตร ความยาวเขื่อน 845 เมตร ความสูงเขื่อน 81.5 เมตร ความกว้างสันเขื่อน 12 เมตร พร้อมอาคารประกอบ เช่น อาคารส่งน้ํา อาคารทางระบายน้ําล้น และระบบชลประทานแบบท่อส่งน้ําและคลองส่งน้ําคอนกรีต ความยาวรวม 88.13 กิโลเมตร
สําหรับประโยชน์ที่จะได้รับจากโครงการนี้ มีพื้นที่ชลประทานเกิดขึ้นจํานวน 35,558 ไร่ ครอบคลุม 8 ตําบล ของจังหวัดน่าน ได้แก่ ตําบลผาทอง ตําบลผาตอ ตําบลป่าคา ตําบลแสนทอง ตําบลศรีภูมิ ตําบลริม ตําบลตาลชุม และเทศบาลตําบลท่าวังผา และมีประชาชนได้รับประโยชน์ 6,305 ครัวเรือน
นางสาวรัชดา กล่าวด้วยว่า โครงการอ่างเก็บน้ํา “น้ํากิ” จังหวัดน่าน มีศักยภาพในการผลิตไฟฟ้าพลังน้ําและกรมชลประทานได้ออกแบบท่อส่งน้ําและอาคารโรงไฟฟ้าเพื่อรองรับการผลิตไฟฟ้าพลังน้ําไว้ด้วยแล้ว ดังนั้น เพื่อประโยชน์สาธารณะและประชาชนโดยรอบ ที่ประชุมเห็นควรให้กระทรวงเกษตรและสหกรณ์บูรณาการร่วมกับกระทรวงพลังงานและการไฟฟ้าฝ่ายผลิตแห่งประเทศไทย (กฟผ.) และหน่วยงานที่เกี่ยวข้อง พิจารณาความเป็นไปได้ในการใช้ประโยชน์จากการผลิตไฟฟ้าพลังน้ําหรือพลังแสงอาทิตย์ของโครงการด้วย โดยคํานึงถึงความคุ้มค่าและประโยชน์สูงสุดของโครงการเป็นสําคัญ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งกรมเจ้าท่า ตรวจสอบ แก้ไข เยียวยา เหตุเพลิงไหม้ เรือบรรทุกน้ำมันระเบิดในอู่ซ่อมเรือที่สมุทรสงคราม ด่วน (ฉบับที่ 1)
วันอังคารที่ 17 มกราคม 2566
รัฐมนตรีว่าการกระทรวงคมนาคม สั่งกรมเจ้าท่า ตรวจสอบ แก้ไข เยียวยา เหตุเพลิงไหม้ เรือบรรทุกน้ํามันระเบิดในอู่ซ่อมเรือที่สมุทรสงคราม ด่วน (ฉบับที่ 1)
...
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า กํากับ ดูแล ความปลอดภัยการขนส่งทางน้ํา ทั่วประเทศ โดยนายสรพงศ์ ไพฑูรย์พงษ์ รักษาการอธิบดีกรมเจ้าท่า มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ลงพื้นที่ตรวจสอบเหตุการณ์เพลิงไหม้ เรือสมูธซี 22 บริเวณอู่เรือบริษัท รวมมิตรด็อคยาร์ด จํากัด จังหวัดสมุทรสงคราม พร้อมเร่งให้ความช่วยเหลือผู้ประสบเหตุ
รักษาการอธิบดีกรมเจ้าท่า เปิดเผยว่า วันที่ 17 มกราคม 2566 เวลา 09.15 น. นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย พร้อมด้วยนายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา ลงพื้นที่ พร้อมด้วยผู้อํานวยการสํานักงานเจ้าท่าสาขาสมุทรสงคราม และเจ้าหน้าที่ ลงเรือตรวจการณ์ 209 ตรวจสอบเหตุการณ์เรือสมูธซี 22 ประเภท เรือกลเดินทะเลเฉพาะเขต หมายเลขทะเบียนเรือ 620000791 ขนาด 2,998 ตันกรอส ใบอนุญาตใช้เรือตั้งแต่วันที่ 2 มิถุนายน 2565 หมดอายุวันที่ 30 พฤษภาคม 2566 เกิดเหตุเพลิงไหม้ขณะจอดอยู่บริเวณอู่เรือบริษัท รวมมิตรด็อคยาร์ด จํากัด ทะเบียนเลขที่ 61132750004 เบื้องต้นพบว่าไม่มีน้ํามันในระวางสินค้า เรือมีประกันภัย H&M คุ้มครองถึงวันที่ 26 มีนาคม 2566 วงเงิน 60 ล้านบาท และประกันภัย P&I คุ้มครองถึงวันที่ 20 กุมภาพันธ์ 2566 วงเงิน 1,000 ล้านเหรียญสหรัฐ มีคนประจําเรือ 16 คน ได้รับบาดเจ็บ 10 คน ส่งโรงพยาบาล 4 คน ทีมดับเพลิงจากเทศบาลเมืองสมุทรสงครามได้เข้าควบคุมเพลิง และทีมกู้ภัยกําลังดําเนินการค้นหาผู้ได้รับบาดเจ็บ และกําลังค้นหาทีมช่างของอู่ซ่อมเรือ ที่สูญหาย เบื้องต้นพบผู้เสียชีวิต แล้ว 1 ราย โดยกรมเจ้าท่าบูรณาการหน่วยงานที่เกี่ยวข้องช่วยเหลือและค้นหาผู้สูญหาย ประกอบกับเตรียมพร้อมอุปกรณ์ป้องกันและขจัดคราบน้ํามันในเบื้องต้นเพื่อป้องกันหากมีเหตุน้ํามันรั่วไหลเพื่อไม่ให้เกิดผลกระทบด้านสิ่งแวดล้อม
ในการนี้ รองอธิบดีกรมเจ้าท่าฯ ได้สั่งการสํานักงานเจ้าท่าภูมิภาคที่ 3 ออกคําสั่งปิดอู่เรือที่เกิดเหตุ พร้อมตรวจสอบใบอนุญาตอู่เรือทั้งหมด หากพบไม่มีใบอนุญาตถูกต้อง ให้ดําเนินคดีตามกฎหมายโดยเด็ดขาด พร้อมสั่งการตั้งคณะกรรมการสอบสวนหาสาเหตุของการเกิดเพลิงไหม้ และมาตรการป้องกันอย่างเร่งด่วนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มผลงานนักกีฬาไทย คว้าแชมป์ฟุตบอลชิงแชมป์อาเซียน 2022 และนักกีฬาวีลแชร์ฟันดาบไทย สามารถคว้าอับดับ1 ในประเภทดาบฟอยล์
วันอังคารที่ 17 มกราคม 2566
โฆษกรัฐบาลเผย นายกฯ ปลื้มผลงานนักกีฬาไทย คว้าแชมป์ฟุตบอลชิงแชมป์อาเซียน 2022 และนักกีฬาวีลแชร์ฟันดาบไทย สามารถคว้าอับดับ1 ในประเภทดาบฟอยล์
การแข่งขัน 2023 ไอวาส วีลแชร์ เฟนซิ่ง เวิลด์ คัพ ที่ วอชิงตัน ดีซี
วันนี้ (17 ม.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานของ นักกีฬาไทยที่แสดงศักยภาพในเวทีกีฬาโลกได้อย่างต่อเนื่อง
โดยโฆษกประจําสํานักนายกรัฐมนตรีเผยผลการแข่งขันฟุตบอลชิงแชมป์อาเซียน 2022 หรือ AFF Mitsubishi Electric Cup ในรอบชิงชนะเลิศนัดแรกเมื่อวันที่ 13 มกราคม 2566 ทีมชาติไทยไปเยือนเวียดนามที่สนามดินห์สเตเดียม ซึ่งทีมชาติเวียดนามเสมอทีมชาติไทยด้วยประตู 2-2 สําหรับการแข่งขันในนัดที่สอง นัดตัดสิน จัดขึ้นเมื่อวันจันทร์ที่ 16 มกราคม นี้ ณ สนามมหาวิทยาลัยธรรมศาสตร์รังสิต เวลา 19.30 น. ทีมชาติไทยแสดงฝีเท้าได้อย่างยอดเยี่ยม เอาชนะไปได้ด้วยประตู 1-0 ทําให้เมื่อรวมประตูทั้งสองนัด ทีมชาติไทยชนะไปด้วยประตูรวม 3-2 กลายเป็นเจ้าของแชมป์สองสมัยติดต่อกัน และนับเป็นแชมป์อาเซียนสมัยที่ 7 ของทีมชาติไทย ซึ่งนับได้ว่ามากที่สุดในการแข่งขันรายการนี้
ในโอกาสนี้ โฆษกประจําสํานักนายกรัฐมนตรีได้กล่าวเพิ่มเติมถึงการแข่งขันกีฬาวีลแชร์ฟันดาบ ที่แวว สายสุนีย์ จ๊ะนะ นักกีฬาวีลแชร์ฟันดาบทีมชาติไทย คว้ารางวัลเหรียญทอง ในประเภทดาบฟอยล์ จากการแข่งขัน “2023 ไอวาส วีลแชร์ เฟนซิ่ง เวิลด์ คัพ” (IWAS Wheelchair Fencing 2023 World Cup USA) ที่จัดขึ้นที่ วอชิงตัน ดีซี สหรัฐอเมริกา ระหว่างวันที่ 14-17 มกราคม 2566 ซึ่งการแข่งขันครั้งนี้เป็นการเก็บคะแนน เพื่อให้สามารถเข้าร่วมการแข่งขันใน มหกรรมพาราลิมปิกเกมส์ 2024 ที่กรุงปารีส ประเทศฝรั่งเศส
นอกจากนี้ สายสุนีย์ ยังสามารถคว้าอันดับ 5 ในประเภทการแข่งขันเซเบอร์ อีกด้วย ซึ่งหลังจากการแข่งขันในรายการนี้ สายสุนีย์ ยังเหลือการแข่งเพื่อเก็บคะแนนอีก 6 รายการ เพื่อคว้าโควต้าเข้าร่วมการแข่งขันใน มหกรรมพาราลิมปิกเกมส์ 2024 ที่กรุงปารีส
“นายกรัฐมนตรีชื่นชมผลงานของนักฟุตบอลทีมชาติไทยที่นําชื่อเสียงมาสู่ประเทศได้อีกครั้ง รวมทั้งนายกรัฐมนตรียินดีที่สายสุนีย์ นักกีฬาวีลแชร์ฟันดาบไทย ที่สามารถทําผลงานออกมาได้อย่างยอดเยี่ยม พร้อมชื่นชมนักกีฬาทุกคน ผู้ฝึกสอน รวมทั้งทีมงานทุกคนที่เกี่ยวข้อง ที่เป็นส่วนหนึ่งในการแสดงศักยภาพคนไทย นําชื่อเสียง และความสุขมาให้คนไทยอย่างต่อเนื่อง” นายอนุชาฯ กล่าว